Mnenje Evropskega odbora regij – Predlog direktive o plastiki za enkratno uporabo

(2018/C 461/17)

Glavna poročevalka: Sirpa HERTELL (FI/EPP), članica mestnega sveta, Espoo Referenčni dokument: Predlog direktive Evropskega parlamenta in Sveta o zmanjšanju vpliva nekaterih plastičnih proizvodov za enkratno uporabo na okolje COM(2018) 340 final – 2018/0172 (COD)

I. PREDLOGI SPREMEMB

Predlog spremembe 1

Sklicevanje 1

Predlog Komisije Predlog spremembe OR ob upoštevanju Pogodbe o delovanju Evropske unije in zlasti člena 192(1) Pogodbe, ob upoštevanju Pogodbe o delovanju Evropske unije in zlasti člena 192(1) Pogodbe ter člena 114 v zvezi z embalažo, kot je opredeljena po členu 3(1) Direktive 94/62/ES ,

Obrazložitev

Ta predlog spremembe se nanaša na prvi stavek preambule. Z njim se želi pojasniti pravni status plastičnih proizvodov za enkratno uporabo, ki se v predlagani direktivi štejejo za embalažo, v razmerju do že sprejete direktive o embalaži in odpadni embalaži.

Predlog spremembe 2

Uvodna izjava 11

Predlog Komisije Predlog spremembe OR (11) Za nekatere plastične proizvode za enkratno uporabo primerni in bolj trajnostni alternativni proizvodi še niso enostavno dostopni, poraba večine takih plastičnih proizvodov za enkratno uporabo pa naj bi se po pričakovanji povečala. Za spremembo tega trenda in spodbujanje prizadevanj za bolj trajnostne rešitve bi bilo treba od držav članic zahtevati, naj sprejmejo potrebne ukrepe za dosego znatnega zmanjšanja porabe zadevnih proizvodov, ne da bi bile ogrožene higiena živil ali varnost hrane, dobre higienske prakse, dobre proizvodne prakse, informacije za potrošnike ali zahteve glede sledljivosti iz živilske zakonodaje Unije. (11) Za nekatere plastične proizvode za enkratno uporabo primerni in bolj trajnostni alternativni proizvodi še niso enostavno dostopni, poraba večine takih plastičnih proizvodov za enkratno uporabo pa naj bi se po pričakovanji povečala. Za spremembo tega trenda in spodbujanje prizadevanj za bolj trajnostne rešitve bi bilo treba od držav članic zahtevati, naj brez poseganja v člen 18 Direktive 94/62/ES sprejmejo potrebne ukrepe za dosego znatnega zmanjšanja porabe zadevnih proizvodov, ne da bi bile ogrožene higiena živil ali varnost hrane, dobre higienske prakse, dobre proizvodne prakse, informacije za potrošnike ali zahteve glede sledljivosti iz živilske zakonodaje Unije. Pred sprejetjem takšnih ukrepov bi morale biti države članice dolžne izvesti oceno družbenih, gospodarskih in okoljskih učinkov, da bi se zagotovili sorazmerni in nediskriminatorni ukrepi.

Obrazložitev

S tem predlogom spremembe se želi zagotoviti, da so ukrepi, ki se izvajajo na nacionalni, regionalni in lokalni ravni, sorazmerni, nediskriminatorni in skladni z veljavno zakonodajo EU, med drugim Direktivo 2008/98/ES in Direktivo 94/62/ES.

Predlog spremembe 3

Člen 1

Predlog Komisije Predlog spremembe OR Cilj te direktive je preprečiti in zmanjšati vpliv nekaterih plastičnih proizvodov na okolje, zlasti vodno okolje, in zdravje ljudi ter spodbujati prehod na krožno gospodarstvo z inovativnimi poslovnimi modeli, proizvodi in materiali ter s tem tudi prispevati k učinkovitemu delovanju notranjega trga. Cilj te direktive je preprečiti in zmanjšati vpliv nekaterih plastičnih proizvodov na okolje na splošno , zlasti vnosa plastičnih odpadkov v katero koli vodno okolje, vključno s sladko vodo in plitvim morjem, na zdravje ljudi ali morske organizme ter spodbujati prehod na krožno gospodarstvo z inovativnimi poslovnimi modeli, proizvodi in materiali ter s tem tudi prispevati k učinkovitemu delovanju notranjega trga.

Obrazložitev

V zadnjem času se poroča o onesnaževanju s plastičnimi odpadki ne le v morskem okolju, ampak tudi v sladki vodi, vključno z rekami in jezeri. Najdemo jih v vsakem okolju, od visokogorskih ledenikov do izvirov ali rek. To je jasen znak, da se plastični odpadki odlagajo v naravi na številne različne načine, od katerih jih veliko ni v celoti pojasnjenih.

Meteorne vode, tj. deževnica in voda, ki nastaja s taljenjem snega, niso ustrezno upoštevane. Meteorne vode so vse večji problem, saj zaradi segrevanja ozračja prihaja do ekstremnih padavin. Na nordijskem območju je odlaganje snega v morje in jezera eden od vzrokov za kopičenje plastike v vodnih sistemih.

V Evropi je več občutljivih vodnih ekosistemov, kot so reke in jezera, ter zlasti dva zelo občutljiva morska ekosistema, in sicer Baltsko in Sredozemsko morje.

Predlog spremembe 4

Člen 2

Predlog Komisije Predlog spremembe OR Ta direktiva se uporablja za plastične proizvode za enkratno uporabo, navedene v Prilogi, in ribolovno orodje, ki vsebuje plastiko. Ta direktiva se uporablja za plastične proizvode za enkratno uporabo, zlasti tiste, ki so navedeni v Prilogi, ali na splošno za katere koli druge plastične proizvode za enkratno uporabo, ki niso razgradljivi in se iz katerega koli razloga odlagajo v okolju, in ribolovno orodje, ki vsebuje plastiko.

Obrazložitev

Zelo pomembno je razumeti, da poleg nerazgradljivih fosilnih polimerov obstajata tudi biološko razgradljiva plastika na fosilni osnovi in nerazgradljiva bioplastika. Do smetenja pride zaradi nerazgradljivih materialov, ki se iz kakršnega koli razloga odlagajo v okolju. Glavna rešitev bi morala biti zbiranje vseh materialov za enkratno uporabo ter njihovo recikliranje, in sicer mehansko, kemično ali z uporabo biotehnoloških sredstev. Proizvode bi bilo treba zasnovati na način, ki bi to omogočal. Plastični proizvodi za enkratno uporabo lahko, če niso vključeni v sistem zbiranja, vedno postanejo odpadki v vodnih ekosistemih.

Ribolovno orodje se uporablja predvsem v vodnem okolju in se lahko ponesreči izgubi, tudi če se pravilno uporablja.

Sedanji predlog obravnava le del problematike plastičnih odpadkov v morju. Ribištvo svoje odpadke predela, medtem ko bi bilo treba dejavnosti pomorskega prometa in navtičnega turizma na evropskih morskih območjih temeljito nadzorovati in zakonsko urediti, da bi preprečili odlaganje odpadkov v morju in zagotovili ustrezno ravnanje z odpadki na kopnem. Zaradi turizma sta zlasti pomembni Sredozemsko in Baltsko morje, ki bi morali biti predmet posebne zaščite.

Predlog spremembe 5

Člen 3(3) (nov odstavek za členom 3(2))

Predlog Komisije Predlog spremembe OR (3) „plastični proizvodi za enkratno uporabo“ pomenijo proizvode, ki so zasnovani za enkratno uporabo in imajo omejeno življenjsko dobo, se lahko razgradijo v mnoge posamične in ločene dele, in zajemajo artikle, namenjene samo za enkratno uporabo, preden se zavržejo ali reciklirajo;

Obrazložitev

Številni plastični materiali, ki se uporabljajo dolgo, so namenjeni enkratni uporabi, npr. medicinske naprave ali toplotna izolacija za stavbe, zato je priporočljivo uporabljati izraz „plastični proizvodi za enkratno uporabo“ in hkrati opredeliti pričakovano življenjsko dobo proizvoda; ali „proizvodi, ki se lahko razgradijo“, kot so igrače, zamaški itd.

Predlog spremembe 6

Člen 3(15) (nov odstavek za členom 3(14))

Predlog Komisije Predlog spremembe OR (15) plastika, ki je razgradljiva v vodnem okolju, pomeni biološko razgradljive modificirane naravne polimere in sintetične polimere, ki niso opredeljeni kot „plastika“.

Obrazložitev

Plastični materiali se v okolju obnašajo zelo različno. Naravni polimeri so brez izjeme biološko razgradljivi, biološko razgradljivi pa so tudi nekateri sintetični polimeri. V skladu s standardom ASTM D6002 je biološko razgradljiva plastika tista, ki se lahko biološko razgradi na kraju kompostiranja tako, da materiala ni mogoče vidno razlikovati ter se razkroji na ogljikov dioksid, vodo, anorganske spojine in biomaso s hitrostjo, ki je značilna za znane materiale, primerne za kompostiranje.

Predlog spremembe 7

Člen 4(1)

Predlog Komisije Predlog spremembe OR 1. Države članice do [šest let po roku za prenos te direktive] sprejmejo potrebne ukrepe za dosego znatnega zmanjšanja porabe plastičnih proizvodov za enkratno uporabo iz dela A Priloge na svojem ozemlju. 1. Države članice brez poseganja v člen 18 Direktive 94/62/ES do [šest let po roku za prenos te direktive] sprejmejo potrebne ukrepe za dosego znatnega zmanjšanja porabe plastičnih proizvodov za enkratno uporabo iz dela A Priloge na svojem ozemlju. iz dela A Priloge na svojem ozemlju. Taki ukrepi lahko vključujejo nacionalne cilje glede zmanjšanja porabe, ukrepe, ki zagotavljajo, da se končnemu potrošniku na prodajnem mestu dajo na voljo alternativni proizvodi za ponovno uporabo, in ekonomske instrumente, kot je zagotavljanje, da se plastični proizvodi za enkratno uporabo končnemu potrošniku ne ponujajo brezplačno na prodajnem mestu. Navedeni ukrepi se lahko razlikujejo glede na vpliv na okolje, ki ga imajo proizvodi iz prvega pododstavka. Taki sorazmerni in nediskriminatorni ukrepi lahko vključujejo nacionalne cilje glede zmanjšanja porabe, ukrepe, ki zagotavljajo, da se končnemu potrošniku na prodajnem mestu dajo na voljo alternativni proizvodi za ponovno uporabo, in ekonomske instrumente, kot je zagotavljanje, da se plastični proizvodi za enkratno uporabo končnemu potrošniku ne ponujajo brezplačno na prodajnem mestu. Navedeni ukrepi se lahko razlikujejo glede na vpliv na okolje, ki ga imajo proizvodi iz prvega pododstavka. Državam članicam ali njihovim lokalnim in regionalnim oblastem bi moralo biti dovoljeno, da iz posebnih razlogov na natančno opredeljenih omejenih območjih na svojem ozemlju omejijo tudi uporabo drugih plastičnih proizvodov za enkratno uporabo, ki niso navedeni v delu A Priloge, da se zaščitijo najbolj občutljivi ekosistemi, določeni biotipi, kot so naravni rezervati, otočja, ustja rek in arktično naravno okolje.

Obrazložitev

Sedmi okoljski akcijski program do leta 2020 kot prednostni cilj 1 vključuje „varovanje, ohranjanje in izboljšanje naravnega kapitala Unije“. To je ključnega pomena v večini občutljivih ekosistemov, vključno z ekosistemi posebnih biotipov in povezanimi ekosistemi, mokrišči in plitvinami, gorskimi območji in nordijskimi, zlasti arktičnimi naravnimi okolji.

S sklicevanjem na člen 18 Direktive 94/62/ES o embalaži in odpadni embalaži bi se zagotovila skladnost med že sprejeto direktivo in tem predlogom. Ukrepi, ki jih sprejmejo države članice, bi morali biti sorazmerni in nediskriminatorni.

Predlog spremembe 8

Člen 4(1)

Predlog Komisije Predlog spremembe OR 1. Države članice do [šest let po roku za prenos te direktive] sprejmejo potrebne ukrepe za dosego znatnega zmanjšanja porabe plastičnih proizvodov za enkratno uporabo iz dela A Priloge na svojem ozemlju. 1. Države članice do [šest let po roku za prenos te direktive] sprejmejo potrebne ukrepe za dosego znatnega zmanjšanja porabe plastičnih proizvodov za enkratno uporabo iz dela A Priloge na svojem ozemlju. Taki ukrepi lahko vključujejo nacionalne cilje glede zmanjšanja porabe, ukrepe, ki zagotavljajo, da se končnemu potrošniku na prodajnem mestu dajo na voljo alternativni proizvodi za ponovno uporabo, in ekonomske instrumente, kot je zagotavljanje, da se plastični proizvodi za enkratno uporabo končnemu potrošniku ne ponujajo brezplačno na prodajnem mestu. Navedeni ukrepi se lahko razlikujejo glede na vpliv na okolje, ki ga imajo proizvodi iz prvega pododstavka. Taki ukrepi lahko vključujejo nacionalne cilje glede zmanjšanja porabe, ukrepe, ki zagotavljajo, da se končnemu potrošniku na prodajnem mestu dajo na voljo alternativni proizvodi za ponovno uporabo, in ekonomske instrumente, kot je zagotavljanje, da se plastični proizvodi za enkratno uporabo končnemu potrošniku ne ponujajo brezplačno na prodajnem mestu. Navedeni ukrepi se lahko razlikujejo glede na vpliv na okolje, ki ga imajo proizvodi iz prvega pododstavka. Države članice dejavno spodbujajo inovacije in naložbe v krožne rešitve za podpiranje potenciala rasti v turizmu in modrem gospodarstvu.

Obrazložitev

Reševanje težav, povezanih z odpadnimi plastičnimi proizvodi za enkratno uporabo, in recikliranje plastike na splošno sta del strategije za plastiko za spodbujanje inovacij in naložb v krožne rešitve, ki vključuje sredstva EU za raziskave v okviru Obzorja 2020 ter evropskih strukturnih in investicijskih skladov. Raziskave in razvoj niso zadostni, vendar obstaja tudi neposredna potreba po financiranju pilotnih in predstavitvenih projektov.

Strategija iz leta 2017 za najbolj oddaljene regije priznava potencial teh regij za rast na področju turizma in modrega gospodarstva pa tudi krožnega gospodarstva. To velja za vse evropske pomorske regije in bi moralo vključevati tudi glavna jezerska območja.

Predlog spremembe 9

Člen 9

Predlog Komisije Predlog spremembe OR Države članice sprejmejo potrebne ukrepe, da bo do leta 2025 ločeno zbranih 90 %, po teži, odpadnih plastičnih proizvodov za enkratno uporabo iz dela F Priloge, danih na trg v določenem letu. Za dosego navedenega cilja lahko države članice med drugim: Države članice sprejmejo potrebne ukrepe, da bo do leta 2025 ločeno zbranih 90 %, po teži, odpadnih plastičnih proizvodov za enkratno uporabo iz dela F Priloge, danih na trg v določenem letu. Za dosego navedenega cilja lahko države članice med drugim: (a) vzpostavijo sheme kavcije ali (a) vzpostavijo sheme kavcije ob preučitvi možnosti za njihovo usklajevanje na ravni EU ali (b) določijo cilje glede ločenega zbiranja za ustrezne sheme razširjene odgovornosti proizvajalca. (b) določijo cilje glede ločenega zbiranja za ustrezne sheme razširjene odgovornosti proizvajalca , vključno z morebitnimi spodbudami za preseganje teh ciljev, (c) v skladu s hierarhijo ravnanja z odpadki kemično predelajo del plastičnih odpadkov v polimere, monomere ali druge kemične proizvode ali energijo z nadzorovanim sežiganjem. Nadzorovanemu sežiganju se da prednost, kadar plastike ni mogoče predelati na drugačen način ob razumnih stroških ali kadar predelava povzroča višje emisije ogljikovega dioksida kot sežig.

Obrazložitev

Nove sheme kavcije so lahko pomemben korak pri obravnavanju tega problema, vendar bi jih bilo treba, kolikor je to mogoče, uskladiti na ravni EU.

Sistem zavezujočih ciljev glede ločenega zbiranja bi moral vedno vključevati tudi posebne premije za regije ali lokalne oblasti, ki želijo preseči cilje, zato da zastavljeni cilji ne bi omejevali najbolj naprednih.

V nekaterih primerih pa je treba del plastičnih odpadkov predelati kemično v polimere, monomere ali druge kemične proizvode ali energijo z nadzorovanim sežiganjem.

Predlog spremembe 10

Člen 10

Predlog Komisije Predlog spremembe OR Države članice sprejmejo ukrepe za obveščanje potrošnikov plastičnih proizvodov za enkratno uporabo iz dela G Priloge in ribolovnega orodja, ki vsebuje plastiko, o naslednjem: Države članice v sodelovanju z lokalnimi in regionalnimi oblastmi sprejmejo potrebne ukrepe za obveščanje potrošnikov plastičnih proizvodov za enkratno uporabo iz dela G Priloge in ribolovnega orodja, ki vsebuje plastiko, o naslednjem: (a) razpoložljivih sistemih za ponovno uporabo in možnostih ravnanja z odpadki za tiste proizvode in ribolovno orodje, ki vsebujejo plastiko, ter o dobrih praksah na področju ustreznega ravnanja z odpadki v skladu s členom 13 Direktive 2008/98/ES; (a) razpoložljivih sistemih za ponovno uporabo in možnostih ravnanja z odpadki za tiste proizvode in ribolovno orodje, ki vsebujejo plastiko, ter o dobrih praksah na področju ustreznega ravnanja z odpadki v skladu s členom 13 Direktive 2008/98/ES; (b) vplivu smetenja in drugega neustreznega odstranjevanja odpadkov za tiste proizvode in ribolovno orodje, ki vsebujejo plastiko, na okolje in zlasti morsko okolje. (b) vplivu smetenja in drugega neustreznega odstranjevanja odpadkov za tiste proizvode in ribolovno orodje, ki vsebujejo plastiko, na okolje in zlasti morsko okolje.

Obrazložitev

Pri ukrepih za ozaveščanje, sprejetih v sodelovanju z državami članicami, je treba upoštevati pomembno vlogo regionalnih in lokalnih oblasti pri zbiranju odpadkov in ravnanju z njimi.

Predlog spremembe 11

Člen 11

Predlog Komisije Predlog spremembe OR Vsaka država članica zagotovi, da so ukrepi, sprejeti za prenos in izvajanje te direktive, sestavni del njenih programov ukrepov, vzpostavljenih v skladu s členom 13 Direktive 2008/56/ES za tiste države članice, ki imajo morske vode, programov ukrepov, vzpostavljenih v skladu s členom 11 Direktive 2000/60/ES, programov za ravnanje z odpadki in preprečevanje njihovega nastajanja, vzpostavljenih v skladu s členoma 28 in 29 Direktive 2008/98/ES, ter načrtov za sprejem odpadkov in ravnanje z njimi, vzpostavljenih v skladu s pravom Unije za ravnanje z odpadki z ladij, ter skladni s temi programi in načrti. Vsaka država članica zagotovi, da so ukrepi, sprejeti za prenos in izvajanje te direktive, sestavni del njenih programov ukrepov, vzpostavljenih v skladu s členom 13 Direktive 2008/56/ES za tiste države članice, ki imajo morske vode, programov ukrepov, vzpostavljenih v skladu s členom 11 Direktive 2000/60/ES, programov za ravnanje z odpadki in preprečevanje njihovega nastajanja, vzpostavljenih v skladu s členoma 28 in 29 Direktive 2008/98/ES, ter načrtov za sprejem odpadkov in ravnanje z njimi, vzpostavljenih v skladu s pravom Unije za ravnanje z odpadki z ladij, ter skladni s temi programi in načrti. Ukrepi, ki jih države članice sprejmejo za prenos in izvajanje členov od 4 do 9, so skladni z živilsko zakonodajo Unije, s čimer se zagotovi, da higiena živil in varnost hrane nista ogroženi. Ukrepi, ki jih države članice sprejmejo za prenos in izvajanje členov od 4 do 9, so skladni z zakonodajo Unije o varstvu potrošnikov in živilih , s čimer se zagotovi, da higiena živil in varnost potrošnikov nista ogroženi.

Obrazložitev

Bistveno je zagotoviti funkcionalnost embalaže in njeno odločilno vlogo pri ohranjanju visokih standardov na področju higiene živil, varne hrane, javnega zdravja in varstva potrošnikov.

Predlog spremembe 12

Člen 15(2)

Predlog Komisije Predlog spremembe OR Komisija poročilo o glavnih ugotovitvah ocene, izvedene v skladu z odstavkom 1, predloži Evropskemu parlamentu, Svetu in Evropskemu ekonomsko-socialnemu odboru. Komisija poročilo o glavnih ugotovitvah ocene, izvedene v skladu z odstavkom 1, predloži Evropskemu parlamentu, Svetu , Odboru regij in Evropskemu ekonomsko-socialnemu odboru.

Obrazložitev

Ta direktiva je izjemnega pomena za lokalne in regionalne oblasti, zlasti za njihovo vlogo pri zbiranju odpadkov in ravnanju z njimi. Odbor regij je treba vključiti v postopek ocenjevanja in pregleda.

II. POLITIČNA PRIPOROČILA

EVROPSKI ODBOR REGIJ

Na splošno

1. poudarja, da je plastika s svojimi številnimi načini uporabe ključnega pomena za sodobno družbo ter da se njena varnost in učinkovitost povečujeta. Hkrati pa so slabosti plastičnih odpadkov postale zelo očitne in potrebna so odločna prizadevanja za rešitev tega problema;

2. pozdravlja predlog Evropske komisije za zmanjšanje vpliva nekaterih plastičnih proizvodov na okolje in hkrati opozarja, da je njegovo področje uporabe precej ozko. Namesto preproste navedbe in prepovedi omejenega števila plastičnih proizvodov, najdenih na morskih obalah, sta dolgoročno potrebna celovitejši pristop, kot je previden v strategiji EU za plastiko in strategiji EU za krožno gospodarstvo, da bi tako spodbudili korenite spremembe, ki so potrebne za reševanje tega problema, ki zadeva vse razsežnosti okolja, ter širša skladnost politike s svežnjem o krožnem gospodarstvu;

3. v zvezi s tem poziva Evropsko komisijo, naj pripravi celovito oceno učinka, v kateri bodo jasno opredeljene družbene, gospodarske in okoljske posledice predlaganih ukrepov;

4. poziva k natančnejši opredelitvi izrazov „plastika“ in „plastični proizvod za enkratno uporabo“, zlasti slednjega, ki je opredeljen kot proizvod, v celoti ali delno izdelan iz plastike. Pri tem se priporoča opredelitev Mednarodne zveze za čisto in uporabno kemijo (IUPAC);

5. ugotavlja, da je v skladu z evropsko zakonodajo nezakonito odlagati plastične odpadke na odlagališčih. Razen če ne bodo kmalu razvite nove tehnologije in načini za recikliranje plastike, pa obstaja nevarnost, da se bo zaradi te prepovedi povečal prevoz plastičnih odpadkov v tretje države, v katerih se lahko zaradi manj razvitih sistemov ravnanja z odpadki in neustreznega recikliranja plastike poveča količina plastičnih odpadkov v morju;

6. poudarja, da strategija EU za plastiko že vključuje posebne ukrepe za mikroplastiko, ki so povezani tudi z odpadno plastiko;

7. ponovno poziva k zmanjšanju onesnaževanja s plastiko v vseh pogledih, da bi se zaščitilo ne le morsko okolje, ampak tudi ekosistemi na splošno. Nujno je treba povečati predelavo in recikliranje plastike v skladu s hierarhijo ravnanja z odpadki;

Skladnost z obstoječimi politikami

8. poudarja, da se z več načini uporabe plastike omejujejo in preprečujejo druge izgube, npr. embalaža za živila se uporablja za zmanjšanje kvalitativne in kvantitativne izgube hranilne vrednosti;

9. ugotavlja, da je v politiki EU za plastiko biološko razgradljiva plastika predlagana kot alternativa mehanskemu in kemičnemu recikliranju pri reševanju problemov, povezanih s kontaminacijo. Kot alternativa pri tem bi se moral vse bolj uporabljati karton;

10. poudarja, da okvirna direktiva EU o morski strategiji določa, da morajo države članice do leta 2020 doseči dobro okoljsko stanje morskih voda. Zahteve so še posebno stroge za občutljive ekosisteme, kot so plitvi in nordijski vodni sistemi, in sicer zaradi občutljivosti teh naravnih okolij in njihovega počasnega obnavljanja po motnjah. Direktivo bi bilo treba razširiti, da bi vključevala celoten vodni ekosistem;

11. poudarja, da v skladu z direktivo o čiščenju komunalne odpadne vode sodobne čistilne naprave učinkovito zajemajo onesnaževala iz makroplastike, in poziva k dosledni uporabi te tehnologije po vsej Evropi. Hkrati zastirka, izdelana iz blata, ki se kopiči v čistilnih napravah, predstavlja tveganje za nastanek odpadkov iz mikroplastike. Razviti bi bilo treba več načinov frakcioniranja plastičnih odpadkov iz umetne zastirke;

12. je prepričan, da je treba v predlogu upoštevati meteorne vode, tj. deževnico in vodo, ki nastaja s taljenjem snega. Ker zaradi segrevanja ozračja prihaja do ekstremnih padavin, bi bilo treba prepovedati odlaganje snega v morjih in jezerih;

13. poudarja, da sedanji predlog le delno obravnava vprašanje plastičnih odpadkov v morju. Dejavnosti pomorskega prometa in navtičnega turizma v evropskih morjih bi bilo treba temeljito nadzorovati in zakonsko urediti, da bi preprečili odlaganje odpadkov v morju in zagotovili ravnanje z odpadki na kopnem, zlasti v Sredozemskem in Baltskem morju;

Subsidiarnost (za neizključno pristojnost) in sorazmernost

14. ugotavlja, da je problematika onesnaževanja s plastiko in morskih odpadkov čezmejne narave, zato je države članice, ki si delijo morje in vodne poti, ne morejo reševati samostojno. Iz tega razloga in tudi zato, ker je treba preprečiti razdrobljenost enotnega trga, OR meni, da sedanji predlog predstavlja resnično dodano vrednost na ravni EU in je v skladu z načeloma subsidiarnosti in sorazmernosti;

15. poudarja, da bi bilo treba problem obravnavati pri viru in ga rešiti z zmanjšanjem količine nerazgradljivih plastičnih odpadkov, ki vstopajo v gospodarstvo; v primerih, ko je problem vendarle treba obravnavati v poznejši fazi, na primer izločanje mikroplastike s filtriranjem v regionalnih in komunalnih napravah za čiščenje odpadne vode, je treba lokalnim in regionalnim oblastem v celoti povrniti stroške za te ukrepe, te stroške pa morajo nositi proizvajalci;

16. je prepričan, da bi bilo treba za recikliranje plastičnih odpadkov poskrbeti v bližini odlaganja odpadkov, da bi se izognili prevozu;

17. poziva k spremembam zasnove proizvodov in k prehodu na bolj trajnostno plastiko in nadomestke plastike. Zaradi tveganja razdrobljenosti trga bi se morale države članice dogovoriti o skupnem kavcijskem sistemu za plastično embalažo, zlasti za embalažo tekočin. Za pokrovčke in zamaške za plastične vsebnike za pijačo bi bilo priporočljivo uporabljati proizvode na osnovi vlaken, ki jih je mogoče reciklirati. V primeru proizvodov za enkratno uporabo, zlasti proizvodov za osebno higieno, bi morala EU promovirati biološko razgradljive alternativne proizvode;

18. podpira uporabo načela „onesnaževalec plača“, tudi za ribolovno orodje, in poudarja, da je treba uvesti nove rešitve za okoljsko varno ribolovno orodje, vključno s cenovno dostopnimi biološko razgradljivimi alternativnimi proizvodi, ter, kjer je mogoče, mreže opremiti s tehnologijo za sledenje in vzpostaviti digitalni sistem poročanja o izgubljeni opremi;

19. poudarja, da je zaradi razlik med državami članicami in organizacije njihovega ravnanja z odpadki potrebna večja prožnost glede najprimernejših načinov ravnanja z vsemi plastičnimi proizvodi, ki jih ni mogoče reciklirati. Oblikovati je treba sistem zbiranja odpadkov, v katerega bo mogoče vključiti vse plastične odpadke, nastale med komercialnimi dejavnostmi na morju ali zbrane v morskem okolju, da se prepreči odlaganje odpadkov v morje;

Predlagani ukrepi

20. podpira štiri možnosti ali scenarije, predstavljene v predlogu. Kampanje obveščanja, prostovoljni ukrepi in označevanje bi lahko povečali splošno ozaveščenost in tako vplivali na vedenje potrošnikov. Vprašanje je, ali bi se zgolj s tem dolgoročno spremenilo dejansko vedenje ljudi, kar je bistvo problema;

21. predlaga, naj se proučijo naslednji ukrepi: (a) zahteve glede označevanja so pomembne za obveščanje potrošnikov o ustreznih postopkih odlaganja odpadkov ali metodah odlaganja, ki se jim je treba izogibati (zlasti pri proizvodih iz vlaken, kot so vlažilni robčki), vendar je potrebna dejavna podpora za razvoj okoljsko trajnostnih alternativnih proizvodov, kot so biološko razgradljivi netkani proizvodi; (b) omejitve pri dajanju plastičnih proizvodov za enkratno uporabo, za katere obstajajo zlahka dostopni alternativni proizvodi, na trg bi morale biti precej obsežnejše in vključevati več proizvodov za enkratno uporabo kot le npr. slamice; (c) splošne cilje glede zmanjšanja, zlasti za servirno embalažo (embalaža, ki se uporablja za hitro hrano, npr. kozarčki in posode za živila), bi bilo treba okrepiti s priporočili za biološko razgradljive alternativne proizvode, ki jih je mogoče reciklirati, ter hkrati omogočiti državam članicam, da sprejmejo lastne ukrepe za dosego zmanjšanja; (d) zaveze trgovcev za zmanjšanje prodaje plastičnih proizvodov za enkratno uporabo na podlagi zavezujočih sporazumov bi lahko ponujali kot alternativo razširjeni odgovornosti proizvajalca za vse proizvode, ki ne spadajo v ukrep tržne omejitve; (e) kjer je uporaba plastike bistvenega pomena v primarni proizvodnji živil (npr. ribolovno orodje in kmetijske folije), bi bilo treba zagotoviti nove tehnološke rešitve za zbiranje materiala po vsaki uporabi ter ponujati finančne spodbude za recikliranje in ponovno uporabo; (f) ukrepe glede zasnove proizvodov bi bilo treba razširiti na zasnovo storitev, kot so že storili v več državah članicah (npr. plastenke s pritrjenimi pokrovčki);

22. poziva k razširitvi direktive o embalaži in odpadni embalaži, ki določa cilje glede zmanjšanja porabe za lahke plastične nosilne vrečke, vključno z zelo lahkimi plastičnimi nosilnimi vrečkami, na vso lahko embalažo, izdelano iz nerazgradljivih materialov;

23. predlaga, da bi bilo ribolovno orodje na voljo za najem, pri čemer bi bilo za zbiranje in recikliranje materiala odgovorno ločeno podjetje. Lahko bi se vlagalo v razvoj tehničnih ukrepov za odkrivanje in iskanje izgubljenega ribolovnega orodja;

24. poudarja da, prodajna embalaža s polimerno oblogo, ki se ne polni na prodajnem mestu, kot je embalaža za mleko, ne bi smela biti zajeta v opredelitvi „plastičnega proizvoda za enkratno uporabo“;

Ustreznost in poenostavitev ureditve

25. poziva k spodbudam in podpornim ukrepom za razvoj alternativnih proizvodov nerazgradljivim plastičnim proizvodom za enkratno uporabo za več kot 50 000 MSP v sektorju plastike. Novim alternativnim materialom in alternativnim zasnovam proizvodov je treba s programi inovacij in podporo za naložbe za spremembo postopkov olajšati vstop na trg;

26. meni, da bi bilo treba spodbujati prostovoljne sporazume s trgovci za omejitev prodaje plastičnih proizvodov za enkratno uporabo, če bo mogoče ustrezno spremljati njihovo izvajanje in učinkovitost;

27. meni tudi, da so potrebne tržne omejitve za plastične proizvode za enkratno uporabo, ki se uvažajo v EU;

Proračunske posledice

28. poudarja, da bi se morali spodbude, podpora za razvoj in okrepljen nadzor, pa tudi dejavnosti za odstranjevanje odpadnih plastičnih proizvodov za enkratno uporabo financirati z davki na uvoz in proizvodnjo plastičnih materialov za enkratno uporabo.